Ο **Ομάρ Ελ Καντουρί** (*Omar El Kaddouri*, αραβικά: عمر القدوري‎, γεννημένος στις 21 Αυγούστου 1990) είναι Μαροκινός επαγγελματίας ποδοσφαιριστής, ο οποίος αγωνίζεται ως επιθετικός μέσος για τον ΠΑΟΚ.

Σταδιοδρομία σε συλλόγους
-------------------------

### Πρώιμη σταδιοδρομία

Γεννημένος στο Βέλγιο από Μαροκινούς γονείς, ξεκίνησε την καριέρα του στη Ντίγκεμ Σπορτ. Στη συνέχεια μετακόμισε στην Άντερλεχτ, αφού παρακολουθήθηκε από το τμήμα ανίχνευσης ταλέντων της. Κατά τη διάρκεια του τουρνουά του Βιαρέτζο, το 2007, τον παρακολούθησε η ιταλική Μπρέσια, η οποία τον υπέγραψε το 2008. 

Έπαιξε δύο σεζόν με την ομάδα νέων της Μπρέσια, καταφέρνοντας να έχει μία συμμετοχή στην πρώτη ομάδα, όταν μπήκε ως αλλαγή σε έναν αγώνα εναντίον της Λιβόρνο στις 30 Μαρτίου 2009, σε ηλικία μόλις 18 ετών. Λόγω της έλλειψης αγωνιστικών ευκαιριών στην πρώτη ομάδα, στάλθηκε ως δανεικός στη Ζουντ-τίρολ της Γ' Κατηγορίας, όπου είχε 32 συμμετοχές, σκοράροντας 2 γκολ και δίνοντας 10 ασίστ.

### Μπρέσια

Τη σεζόν 2011–12 επέστρεψε στη Μπρέσια, η οποία αποφάσισε να τον μονιμοποιήσει στη μεσαία γραμμή. Στις 3 Οκτωβρίου 2011 σημείωσε το δεύτερο γκολ σε μια ήττα εναντίον της Τσιταντέλα. Στις 5 Μαρτίου 2012 σημείωσε το πέμπτο του γκολ της σεζόν εναντίον της Γκούμπιο, ύστερα από ασίστ του *Jonathas.* Ολοκλήρωσε τη σεζόν με 38 συμμετοχές και 7 γκολ. 

### Νάπολι

Στις 24 Αυγούστου 2012 υπόγραψε επισήμως με τη Νάπολι, με σύμφωνο συνιδιοκτησίας για 2 εκατομμύρια ευρώ.

Στις 20 Σεπτεμβρίου έκανε το επίσημο ντεμπούτο του με τους Ναπολιτάνους, ξεκινώντας στο βασικό σχήμα σε ένα αγώνα του Γιουρόπα Λιγκ 2012–13 εναντίον της σουηδικής ΑΪΚ Στοκχόλμης. Στις 2 Δεκεμβρίου έκανε το ντεμπούτο του στη Σέριε Α, σε έναν εντός έδρας αγώνα με την Πεσκάρα. Είχε 7 συμμετοχές στη Σέριε Α και συνολικά 14 σε όλες τις διοργανώσεις. 

Στις 20 Ιουνίου 2013 η Νάπολι απέκτησε το υπόλοιπο 50% των δικαιωμάτων του από την Μπρέσια. 

#### Τορίνο

 Ο Ελ Καντουρί με την Τορίνο. 
Στις 11 Ιουλίου 2013 πήγε ως δανεικός στην Τορίνο, η οποία έχει το δικαίωμα της εξαγοράς του 50% των δικαιωμάτων του με σύμφωνο συνιδιοκτησίας. Έκανε το ντεμπούτο του στις 17 Αυγούστου στον τρίτο γύρο του Κυπέλλου Ιταλίας, στην ήττα με 1–2 από την Πεσκάρα, αντικαθιστώντας τον Αλεξάντερ Φάρνερουντ στο ημίχρονο. Στις 24 Νοεμβρίου σημείωσε τα δύο πρώτα του γκολ για την Τορίνο σε μία νίκη με 4–1 επί της Κατάνια. Στις 17 Φεβρουαρίου 2014 σημείωσε το τελευταίο γκολ στη νίκη με 3–1 επί της Βερόνα, αφού είχε δώσει τις ασίστ στα 2 πρώτα γκολ. 

Στο Πρωτάθλημα είχε 29 συμμετοχές και 5 γκολ. Στο τέλος της σεζόν η Τορίνο επέλεξε να αποκτήσει το 50% του συμβολαίου του, ωστόσο η Νάπολι άσκησε το δικαίωμά της να εξαγοράσει το συμβόλαιό του στο ακέραιο. Την 1η Ιουλίου 2014 επαναδανείστηκε στην Τορίνο, με ρήτρα αγοράς. Στις 7 Φεβρουαρίου 2015 σημείωσε το πρώτο του γκολ για τη σεζόν 2014–15, στην εκτός έδρας νίκη με 3–1 επί της Βερόνα. 

### Επιστροφή στη Νάπολη

Στις 25 Ιουνίου 2015 το συμβόλαιό του δεν εξαγοράστηκε από την Τορίνο και επέστρεψε στη Νάπολι. 

### Έμπολι

Στις 31 Ιανουαρίου 2017, κατά τη διάρκεια της χειμερινής μεταγραφικής περιόδου, υπέγραψε συμβόλαιο 3,5 ετών με την Έμπολι, μέχρι τις 30 Ιουνίου 2021. 

### ΠΑΟΚ

Στις 24 Αυγούστου 2017 ο ΠΑΟΚ ανακοίνωσε την υπογραφή του Μαροκινού μέσου, ο οποίος υπέγραψε τετραετές συμβόλαιο με την ομάδα. Στις 14 Απριλίου 2018 σημείωσε το πρώτο του γκολ στη Σούπερλιγκ, στην εντός έδρας νίκη με 3–1 επί του Πανιωνίου. Την πρώτη του χρονιά στην ομάδα της Θεσσαλονίκης έφτασε στην κατάκτηση του Κυπέλλου Ελλάδος. Ο τελικός μεταξύ ΠΑΟΚ και Α.Ε.Κ. διεξήχθη στο γήπεδο ΟΑΚΑ, με τον "Δικέφαλο του Βορρά" να επικρατεί με σκορ 2–0. Ο ίδιος δεν αγωνίστηκε. Την επόμενη σεζόν είχε σαφώς πιο ενεργό ρόλο στην ομάδα και πήρε πολλές ευκαιρίες από τον Ραζβάν Λουτσέσκου, τον προπονητή του ΠΑΟΚ. Ωστόσο, κατά τη διάρκεια της χειμερινής μεταγραφικής περιόδου, υπήρχαν έντονες φήμες για πιθανή μεταγραφή του στην ιταλική Πάρμα, ύστερα όμως από εισήγηση του Λουτσέσκου και του Ιβάν Σαββίδη έμεινε τελικά στον σύλλογο, και στο φινάλε της σεζόν πανηγύρισε το νταμπλ, αφού η ομάδα του ΠΑΟΚ, πέρα από το πρωτάθλημα, κατέκτησε και το κύπελλο.

Την σεζόν 2019-2020, ήτανε από τις βασικές επιλογές για την αρχική ενδεκάδα, ενώ το 2020-2021, ήταν η πιο παραγωγική του χρονιά με την ομάδα της Θεσσαλονίκης, συμμετέχοντας σε 39 αγώνες και προσφέροντας 3 γκολ και 6 ασίστ. Στο φινάλε πανηγύρισε την κατάκτηση του κυπέλλου Ελλάδας με τον ΠΑΟΚ. Ο Δικέφαλος του Βορρά στον τελικό επικράτησε με σκορ 2-1 επί του ΟΣΦΠ. Αυτός ήταν ο τέταρτος συνολικά τίτλος του Ελ Καντουρί με την ομάδα του ΠΑΟΚ. Στον τελικό δεν αγωνίστηκε. 

Στις 16 Ιουνίου 2021 ο ΠΑΟΚ και ο Ελ Καντουρί συμφώνησαν σε επέκταση συμβολαίου για δύο ακόμα χρόνια, με προοπτική επέκτασης για έναν ακόμη χρόνο, όπου, σύμφωνα με πληροφορίες, θα ενεργοποιηθεί αυτόματα εάν φτάσει το όριο συμμετοχών του 50% του συνόλου των αγώνων που θα δώσει ο ΠΑΟΚ στη σεζόν 2022–23.

Στις 28 Ιουνίου 2021 ανακοινώθηκε από τον ΠΑΟΚ η ανανέωση του συμβολαίου του για 2+1 χρόνια, σύμφωνα με τους όρους της προφορικής συμφωνίας.

Διεθνής σταδιοδρομία
--------------------

Ήταν μέλος της Εθνικής Ελπίδων Βελγίου, με την οποία σκόραρε το πρώτο του γκολ στις 14 Νοεμβρίου 2011 σε έναν αγώνα για τα προκριματικά του Ευρωπαϊκού Πρωταθλήματος Κ-21 του 2013, εναντίον της Αγγλίας. Τον Ιούλιο του 2012 συμμετείχε στους Ολυμπιακούς Αγώνες στο Λονδίνο, με την ολυμπιακή ομάδα του Μαρόκου, έχοντας 2 συμμετοχές. 

Στη συνέχεια αγωνίστηκε για την Εθνική Μαρόκου, κάνοντας το ντεμπούτο του στις 14 Αυγούστου 2013 σε φιλικό αγώνα εναντίον της Μπουρκίνα Φάσο. Σημείωσε το πρώτο του γκολ στις 23 Μαΐου 2014, στη φιλική νίκη με 4–0 επί της Μοζαμβίκης.

Τίτλοι
------

**ΠΑΟΚ**

* Πρωτάθλημα Ελλάδας: 2016-17 2017-18 2018–19 **(3)**
* Κύπελλο Ελλάδας:2016-17, 2017–18, 2018–19, 2020–21 2021-22 **(5)**
* Uefa Europa Corofens league 2021-22

Στατιστικά σταδιοδρομίας
------------------------

### Ομαδικά

*Μέχρι τις 15 Ιουλίου 2021.*

| Σεζόν | Ομάδα | Πρωτάθλημα | Κύπελλο | Ευρώπη | Άλλες διοργ. | Σύνολο |
| --- | --- | --- | --- | --- | --- | --- |
| Κατ. | Συμ. | Γκολ | Κατ. | Συμ. | Γκολ | Κατ. | Συμ. | Γκολ | Κατ. | Συμ. | Γκολ | Συμ. | Γκολ |
| 2008–09 | Brescia | B | 1 | 0 | CI | 0 | 0 | – | – | – | – | – | – | 1 | 0 |
| 2009–10 | B | 0 | 0 | CI | 2 | 0 | – | – | – | – | – | – | 2 | 0 |
| 2010–11 | Südtirol | PD | 31 | 2 | CI-C | - | - | – | – | – | – | – | – | 31 | 2 |
| 2011–12 | Brescia | B | 38 | 7 | CI | 2 | 0 | – | – | – | – | – | – | 40 | 7 |
| Σύνολο Μπρέσια | 39 | 7 |  | 4 | 0 |  | 0 | 0 |  | 0 | 0 | 43 | 7 |
| 2012–13 | Napoli | A | 7 | 0 | CI | 1 | 0 | UEL | 4 | 0 | SI | – | – | 12 | 0 |
| 2013–14 | Torino | A | 29 | 5 | CI | 1 | 0 | – | – | – | – | – | – | 30 | 5 |
| 2014–15 | A | 32 | 3 | CI | 1 | 0 | UEL | 13 | 1 | – | – | – | 44 | 4 |
| Σύνολο Τορίνο | 61 | 8 |  | 2 | 0 |  | 13 | 1 |  | 0 | 0 | 76 | 9 |
| 2015–16 | Napoli | A | 20 | 1 | CI | 1 | 1 | UEL | 5 | 1 | – | – | – | 26 | 3 |
| 2016–17 | A | 5 | 0 | CI | 0 | 0 | UCL | 0 | 0 | – | – | – | 5 | 0 |
| Σύνολο Νάπολι | 32 | 1 |  | 2 | 1 |  | 9 | 1 |  | 0 | 0 | 43 | 3 |
| 2016–17 | Empoli | A | 15 | 3 | CI | 1 | 0 | – | – | – | – | – | – | 16 | 3 |
| Σύνολο Έμπολι | 15 | 3 |  | 1 | 0 |  | 0 | 0 |  | 0 | 0 | 16 | 3 |
| 2017–18 | PAOK | GSL | 18 | 1 | GC | 3 | 1 | – | 0 | 0 | – | – | – | 21 | 2 |
| 2018–19 | GSL | 17 | 1 | GC | 6 | 0 | UCL | 9 | 1 | – | – | – | 32 | 2 |
| 2019–20 | GSL | 23 | 1 | GC | 2 | 0 | UCL | 4 | 0 | – | – | – | 29 | 1 |
| 2020-21 | GSL | 26 | 2 | GC | 4 | 0 | UCL | 9 | 1 | – | – | – | 39 | 3 |
| Σύνολο ΠΑΟΚ | 84 | 5 |  | 15 | 1 |  | 22 | 2 |  | 0 | 0 | 121 | 8 |
| Σύνολο σταδιοδρομίας | 262 | 26 |  | 24 | 2 |  | 44 | 4 |  | 0 | 0 | 328 | 32 |

Παραπομπές
----------

1. ↑  (πολλαπλές γλώσσες) *Transfermarkt*. 73097. Ανακτήθηκε στις 9  Οκτωβρίου 2017.
2. ↑  «As» (Ισπανικά) Grupo PRISA. Μαδρίτη. el\_kaddouri/21568.
3. ↑  «Ufficiale: Omar El Kaddouri al Napoli». *Article on sscnapoli.it*. 24 Αυγούστου 2012. Αρχειοθετήθηκε από το πρωτότυπο στις 24 Νοεμβρίου 2012. Ανακτήθηκε στις 24 Αυγούστου 2012.
4. ↑  «Risolte anche le partecipazioni di Mannini e Santacroce in favore di Siena e Parma». *sscnapoli.it* (στα Ιταλικά). Αρχειοθετήθηκε από το πρωτότυπο στις 11 Αυγούστου 2017. Ανακτήθηκε στις 19 Ιουνίου 2014.
5. ↑  «Archived copy». Αρχειοθετήθηκε από το πρωτότυπο στις 14 Ιουλίου 2013. Ανακτήθηκε στις 12 Ιουλίου 2013.
6. ↑  «Torino vs. Catania - 24 November 2013 - Soccerway». *int.soccerway.com* (στα Αγγλικά). Ανακτήθηκε στις 6 Απριλίου 2018.
7. ↑  «UFFICIALE – El Kaddouri ritorna al Torino». *torinogranata.it* (στα Ιταλικά). Ανακτήθηκε στις 1 Ιουλίου 2014.
8. ↑  «Στον ΠΑΟΚ ο Ομάρ Ελ Καντουρί - PAOKFC». *PAOKFC*. 2017-08-24.. Ανακτήθηκε στις 2018-05-14.
9. ↑  «Πρώτα συλλαλητήριο, μετά… μπαλάρα! (vid)».. Ανακτήθηκε στις 2018-05-14.
10. ↑
11. ↑  «ΠΑΟΚ: Οριστική συμφωνία με Ελ Καντουρί!». *www.sport-fm.gr*. 16 Ιουνίου 2021. Ανακτήθηκε στις 17 Ιουνίου 2021.
12. ↑  «Aνανέωσε με Ελ Καντουρί για 2+1 χρόνια ο ΠΑΟΚ!». *www.sport-fm.gr*. 28 Ιουνίου 2021. Ανακτήθηκε στις 29 Ιουνίου 2021.
13. ↑  «Morocco mauls Mozambique». *The World Game*. 2014-05-24.. Ανακτήθηκε στις 2014-11-17.
14. ↑  «Panionios vs. PAOK - 28 February 2018 - Soccerway». *int.soccerway.com* (στα Αγγλικά). Ανακτήθηκε στις 14 Μαΐου 2018.
15. ↑  Acquired after the participation in the competition

Εξωτερικοί σύνδεσμοι
--------------------

* Προφίλ καριέρας (από aic.it)
* (Αγγλικά) Προφίλ Ομάρ Ελ Καντουρί στο Soccerway
* Βέλγιο Στατιστικά στο Βελγικό FA

|  |  |  |  |  |
| --- | --- | --- | --- | --- |
| 

| π • σ • ε
Ποδοσφαιριστές Π.Α.Ο.Κ. - τρέχουσα σύνθεση 2023-24 |
| --- |
|  |
|  | 
* 3 Νάσμπεργκ
* 4 Κουλιεράκης
* 5 Μιχαηλίδης
* 6 Τσιγγάρας
* 7 Κωνσταντέλιας
* 8 Μεϊτέ
* 10 Μουργκ
* 11 Τάισον
* 14 Ζίβκοβιτς
* 15 Τρόοστ-Έκονγκ
* 16 Κεντζιόρα
* 18 Ζίβκοβιτς
* 19 Λύρατζης
* 20 Βιεϊρίνια (c)
* 21 Μπαμπά
* 22 Σβαμπ
* 23 Σάστρε
* 27 Οζντόεφ
* 29 Βρακάς
* 31 Ρικάρντο
* 33 Σαματά
* 38 Γιαξής
* 42 Κοτάρσκι
* 50 Φ. Σοάρες
* 54 Μπαλωμένος
* 55 Ρ. Σοάρες
* 64 Ταλιχμανίδης
* 71 Μπράντον
* 77 Ντεσπόντοφ
* 88 Μάρκος Αντόνιο
* 95 Τζίμας

* Προπονητής: Λουτσέσκου
 |

 |